1 LP dood, 3 ernstig beseer in ongelukDie parlementsgebou in Kaapstad. Foto: Wikimedia.org Een LP is dood en drie ander LP’s ernstig beseer in ŉ motorongeluk wat vanoggend buite die Paarl plaasgevind het. Moloto Mothapo, woordvoerder van die parlement, het in ŉ verklaring gesê die LP’s was op pad na die Paarl vir oorsigtelike besoeke aan verskillende skole toe die motor waarmee hulle gereis het, gerol het. Die LP’s was deel van die portefeuljekomitee vir basiese onderrig. “Een LP is op die toneel dood en die ander drie is ernstig beseer en ontvang tans mediese noodbehandeling,” het Mothapo gesê. Mothapo het gesê meer inligting sal verskaf word sodra die familielede van die LP in kennis gestel is. Jessica Shelver, woordvoerder van die Wes-Kaapse onderwysdepartement, het haar medelye met die familie en vriende van die oorledene betuig.